Sag anlagt den 21. februar 2017 – FCA US mod EUIPO – Busbridge (VIPER)
(Sag T-109/17)
Stævningen er affattet på engelsk
Parter
Sagsøger: FCA US LLC (City of Auburn Hills, Michigan, De Forenede Stater) (ved C. Morcom, QC)
Sagsøgt: Den Europæiske Unions Kontor for Intellektuel Ejendomsret (EUIPO)
Den anden part i sagen for appelkammeret: Robert Dennis Busbridge (Hookwood, Det Forenede Kongerige)
Oplysninger vedrørende sagen for EUIPO
Indehaver af det omtvistede varemærke: FCA US LLC
Det omtvistede varemærke: EU-ordmærket »VIPER« – EU-varemærke nr. 3 871 101
Sagen for EUIPO: Ugyldighedssag
Den anfægtede afgørelse: Afgørelse truffet den 1. december 2016 af Første Appelkammer ved EUIPO (sag R 554/2016-1)
Påstande
Annullationsafdelingens og Første Appelkammers afgørelser annulleres, og Robert Dennis Busbridges begæring hjemvises til annullationsafdelingen med henblik på passende tiltag.
Sagsøgeren har endvidere nedlagt påstand om, at der træffes afgørelse om sagens omkostninger.
Anbringender
Appelkammeret begik en fejl, da det konkluderede, at Robert Dennis Busbridge havde godtgjort brug i forhold til de varer, der var omfattet af registreringen i Det Forenede Kongerige (nemlig »Sportsbiler«).
De beviser, som Robert Dennis Busbridge har indgivet, var helt utilstrækkelige til at godtgøre brug, der var »reel«, som krævet efter artikel 57, stk. 2 og 3, i forordning nr. 207/2009.
____________